**ПРЕДЛОГ ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ОСНОВАЊЕ НА АГЕНЦИЈАТА ЗА ФИНАНСИСКА ПОДДРШКА ВО ЗЕМЈОДЕЛСТВОТО И РУРАЛНИОТ РАЗВОЈ**

**Член 1**

Во Законот за основање на Агенција за финансиска поддршка во земјоделството и руралниот развој („Службен весник на Република Македонија“ број 72/2007, 5/2009, 43/2014, 193/2015, 39/2016 и 164/2018), во членот 21 во став (5) зборовите „три месеца“ се заменуваат со зборовите „шест месеци“.

По став (5) се додаваат пет шест нови става (6), (7), (8), (9) и (10) (11) кои гласат:

,,Поради повреда на договорните обврски од помал обем на договорите од став (1) на овој член, финансирани од Буџетот на Европската Унија, Агенцијата може да примени намалување на финансиската поддршка во висина од 2-10% од вредноста на одобрената финансиска поддршка.

Повреди на договорните обврски од помал обем од став (6) на овој член се грешки или неправилности кои суштински не влијаат на искористувањето на финансиската поддршка и можат да се отстранат во рок не подолг од 20 дена.

Намалувањето на финансиската поддршка од став (6) на овој член ќе се примени доколку примачот не ги отстрани констатираните повреди на договорните обврскиод помал обем од став (7) на овој член, во период не подолг од 20 дена од денот кога е известен од страна на Агенцијата за констатираната повреда.

Во случај на повторена повреда на договорните обврски од помал обем ќе се примени намалување на финансиската поддршка во висина од 4-20% од вредноста на одобрената финансиска поддршка.

Нивото на намалување на финансиската поддршка се утврдува пропорционално врз основа на обемот на повредата, штетата која истата ја предизвикува и должината на договорните обврски.

Листата на повреди на договорните обврски од помал обем и начинот на пресметка на нивото на намалување на финансиската поддршка од ставовите (6) и (9) на овој член ги пропишува директорот на Агенцијата.”

**Член 2**

Во член 22 во алинејата 5, сврзникот „и“ на крајот од алинејата се заменува со запирка.

Во алинејата 6 точката на крајот од алинејата се заменува со запирка.

По алинејата 6 се додаваат две нови алинеи 7 и 8 кои гласат:

* намалување на финансиската поддршка поради повреда на договорните обврски од помал обем, и
* начин, постапка и услови за раскинување на договорот.

**Член 3**

Во член 28 став (2) се менува и гласи:

„Агенцијата е должна на својата интернет страница најмалку еднаш на шест месеци да ги објави корисниците на финансиски средства од Буџетот на Европска Унија по име, локација и висина на исплатени средства, како и по природата и целта на доделениот договор.”

**XII ПРЕОДНИ И ЗАВРШНИ ОДРЕДБИ**

**Член 4**

**Поблиски прописи**

(1) Поблиските прописи утврдени во овој закон ќе се донесат во рок од шест месеци од денот на влегувањето во сила на овој закон.

(2) До денот на влегувањето во сила на прописите од ставот (1) на овој член ќе се применуваат постојните прописи.

**Член 5**

**Решавање на започнати постапки**

Постапките по барањата за финансиска поддршка започнати пред влегување во сила на овој закон, ќе продолжат согласно Законот за основање на Агенција за финансиска поддршка во земјоделството и руралниот развој (,,Службен весник на Република Македонија’’ бр. 72/2007, 5/2009, 43/2014, 193/2015, 39/2016 и 164/2018).

**Член 6**

**Влегување во сила**

Овој закон влегува во сила со денот на неговото објавување во „Службен весник на Република Македонија“.